MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende Rådets fælles holdning til det ændrede forslag til Europa-Parlamentets og Rådets direktiv om affald af elektrisk og elektronisk udstyr

1. Procedure

- Forslagene til Europa-Parlamentets og Rådets direktiv om affald af elektrisk og elektronisk udstyr (KOM (2000) 347 endelig) blev vedtaget af Kommissionen den 13. juni 2000 og offentliggjort i De Europæiske Fællesskabers Tidende C 365E af 19. december 2000.

Det Økonomiske og Sociale Udvalg afgav udtalelse den 29. november 2000.

Regionsudvalget afgav udtalelse den 14. februar 2001.

Europa-Parlamentet afgav udtalelse (ved førstebehandlingen) den 15. maj 2001.

Kommissionen vedtog et ændret forslag den 6. juni 2001 (KOM (2001)315 endelig)

Rådet vedtog sin fælles holdning den 4.12.2001

2. Direktivets formål

Forslaget har til formål at indføre foranstaltninger til forebyggelse af affald af elektrisk og elektronisk udstyr, til indsamling af elektrisk og elektronisk udstyr og til behandling, genbrug og nyttiggørelse af begge. Det foreslås, at medlemsstaterne etablerer særskilt indsamling af affald af elektrisk og elektronisk udstyr (WEEE) og sikrer forsvarlig behandling, nyttiggørelse og bortskaffelse af WEEE. Behandling, nyttiggørelse og bortskaffelse af WEEE skal finansieres af producenterne, så det bliver økonomisk attraktivt at konstruere elektrisk og elektronisk udstyr, der passer til kravene til forsvarlig affaldshåndtering. Forbrugere skal have mulighed for at tilbagelevere deres udstyr gratis. Der er fastsat kvantificerede mål for genbrug, genvinding og nyttiggørelse.

3. Kommissionens bemærkninger

3.1 Almene bemærkninger

Kommissionen godkendte 69 af de 82 ændringer, som Europa-Parlamentet vedtog ved førstebehandlingen, enten fuldt ud eller delvis. Disse ændringer blev nævnt i det ændrede forslag af 6. juni 2001 [KOM(2001) 315 endelig].

Efter Europa-Parlamentets førstebehandling vedtog Rådet enstemmigt en fælles holdning den 4.12.2001

31 af de 82 ændringer, som Europa-Parlamentet foreslog, er blevet indarbejdet i den fælles holdning, enten fuldt ud, delvis eller i princippet.

Den fælles holdning falder generelt i tråd med Kommissionens oprindelige forslag, eftersom den overordnede struktur såvel som de væsentligste bestemmelser i forslaget blev godkendt af Rådet.

3.2 Detaljerede bemærkninger

3.2.1 Europa-Parlamentets ændringer, som Kommissionen har godkendt og som fuldt ud eller delvis er indarbejdet i den fælles holdning

Ændring 3, 4, 6, 11, 16, 21, 22, 24, 28, 35, 37, 38, 39, 44, 51, 58, 59, 61, 62, 63, 66, 70, 71, 85, 86, 100 er fuldt ud eller delvis blevet indarbejdet i den fælles holdning.

Ændring 3 er delvis blevet indarbejdet i betragtning 9. Ændring 4 er delvis (uden henvisning til "national lovgivning") blevet indarbejdet i betragtning 10. Ændring 6 er delvis (uden henvisning til Kommissionen) blevet indarbejdet i betragtning 11. Ændring 11 er indholdsmæssigt blevet indarbejdet i betragtning 14. Ændring 16 er delvis (uden henvisning til individuelt ansvar) blevet indarbejdet i betragtning 17. Ændring 21 er delvis (uden henvisning til udførsel) blevet indarbejdet i betragtning 20. Ændring 22 er blevet indarbejdet i artikel 1. Ændring 24 er blevet indarbejdet i artikel 2 (artikel 2, stk. 2, er fjernet). Ændring 28 er delvis (uden henvisning til medlemsstaterne) blevet indarbejdet i artikel 3, litra j). Ændring 35 er, hvad angår henvisningen til 30 måneder, blevet indarbejdet i artikel 4, stk. 1. Ændring 37 er delvis, hvad angår henvisningen til kollektive og individuelle ordninger, blevet indarbejdet i artikel 5, stk. 1. Ændring 38 er indholdsmæssigt blevet indarbejdet i betragtning 6, stk. 2. Ændring 39 er delvis (mængdemæssige mål for nyttiggørelse af kategori 2, 5, 6, 7 og 9) blevet indarbejdet i artikel 6, stk. 3. Ændring 44 er i sin helhed blevet indarbejdet i artikel 7, stk. 2. Ændring 51 er delvis (undtagen den del, der henviste til straf der pålægges forbrugerne) blevet indarbejdet i artikel 9, stk. 2. Ændring 58 er blevet indarbejdet i artikel 11. Ændring 59 er i sin helhed blevet indarbejdet i artikel 13. Ændring 61 er i sin helhed blevet indarbejdet i en ny artikel. Ændring 62 og 63 er fuldt ud blevet indarbejdet i henholdsvis artikel 15 og 16. Ændring 66 er i sin helhed blevet indarbejdet i bilag IA. Ændring 70 og 86 er delvis (med undtagelse af hovedet i stk. 1, henvisningerne til Pb, Cd, Cr VI, PBDE) blevet indarbejdet i bilag II. Ændring 71 er, undtagen hvad angår henvisningen til GWP, delvis blevet indarbejdet i bilag II. Ændring 85 er delvis (uden henvisning til en nøjagtig tidsplan for meddelelse af oplysninger) blevet indarbejdet i artikel 11. Ændring 100 er blevet indarbejdet i bilag III, hvad angår de første to led i stk. 1.

3.2.2 Europa-Parlamentets ændringer, som Kommissionen har godkendt fuldt ud eller delvis, men som ikke er indarbejdet i den fælles holdning

Ændring 2, 9, 10, 15, 17,18, 19, 20, 23, 25, 26, 27, 29, 30, 32, 36, 41, 42, 43, 46, 47, 48, 49, 50, 52, 55, 56, 60, 64, 68, 75, 95 blev fuldt ud eller delvis godkendt af Kommissionen, men blev ikke indarbejdet i den fælles holdning.

Rådet godkendte ikke følgende ændringer:

* Ændring 2 vedrørende navnlig henvisning til udvidet producentansvar

* Ændring 9 med hensyn til forbud mod bortskaffelse af usorteret WEEE

* Ændring 10 vedrørende jobskabelse inden for affaldshåndtering

* Ændring 15, der nævner producentansvar

* Ændring 17 vedrørende den finansielle ordning for gennemførelse af producentansvar

* Ændring 18 om oplysninger til brugere om forbuddet mod bortskaffelse af usorteret WEEE

* Ændring 19 om oplysninger, som producenter skal stille til rådighed med henblik på håndteringen af WEEE

* Ændring 20 om inspektions- og overvågningsordninger

* Ændring 23 om direktivets anvendelsesområde

* Ændring 25, 29 og 30 om definitionen på "producenter"

* Ændring 26, der henviser til "hjælpematerialer"

* Ændring 27, der nævner "komplette apparater eller komponenter"

* Ændring 32, der tilføjer en definition på "indsamlingssted"

* Ændring 36 om anvendelsen af certificerede forvaltningssystemer

* Ændring 41 om regler for beregning af målene i artikel 6

* Ændring 42 om fastlæggelse af nye mål for nogle kategorier af WEEE

* Ændring 43 om udvikling af nye affaldsforvaltningsteknologier

* Ændring 46 om internalisering af affaldshånteringsomkostninger såvel som om en ordning for finansiering af WEEE fra private husholdninger

* Ændring 47 om et forbud mod bortskaffelse af usorteret WEEE

* Ændring 48, 49 og 50 om oplysninger til brugerne

* Ændring 52 og 75 om mærkning af WEEE

* Ændring 55 om fjernsalg

* Ændring 56 om oplysningskrav for producenter

* Ændring 60 om planer for affaldshåndtering

* Ændring 64 om regler for håndhævelse

* Ændring 68 om kategori 1 i bilag IB

* Ændring 95 om særskilt indsamling af WEEE.

3.2.3 Europa-Parlamentets ændringer, som Kommissionen ikke har godkendt, men som er indarbejdet i den fælles holdning

Ændring 1, 76, 82, 98 og 99 blev ikke godkendt af Kommissionen, men er fuldt ud eller delvis blevet indarbejdet i den fælles holdning.

Ændring 1 er blevet indarbejdet i betragtning 8, hvad angår henvisning til væsentlige kriterier.

Ændring 76 er blevet indarbejdet i artikel 5, stk. 1, hvad angår selektiv behandling.

Ændring 82 er blevet indarbejdet i betragtning 15, hvad angår prioritering af genbrug af WEEE.

Nogle af genstandene omhandlet i ændring 98 og 99 er blevet indført under pkt. 1 i bilag II.

3.2.4 Nye bestemmelser indført af Rådet

De væsentligste ændringer, som Rådet har vedtaget ud over dem, der fremkommer ved Parlamentets ændringer, er:

Artikel 2, stk. 3: denne bestemmelse udelukker WEEE, der er anvendt i forbindelse med militære og sikkerhedsmæssige aktiviteter.

Artikel 2, stk. 4: dette afsnit giver en specifik midlertidig undtagelse for mindre virksomheder, hvad angår artikel 7 og 8.

Artikel 4, stk. 1, litra a): i dette afsnit indføres udtrykket "i det mindste gratis" om distributører, der skal tilbagetage WEEE.

Artikel 4, stk. 1, litra b): denne bestemmelse præciserer distributørernes ansvar. Derudover giver det distributørerne mulighed for alternative ordninger for gratis tilbagetagning.

Artikel 4, stk. 3: i dette afsnit tilføjes kravene, der skal sikre, at apparaterne behandles, medmindre de genbruges i komplet stand.

Artikel 4, stk. 4: i dette afsnit ændres datoen for opnåelse af målene for særskilt indsamling (36 måneder i stedet for den 31.12.2005 i Kommissionens forslag).

Artikel 5, stk. 1, tilføjer producenterne en mulighed for at gennemføre kravene om behandling gennem tredjeparter, der handler på deres vegne. Heri fastsættes desuden kvalitetsnormer for behandlingsanlæg.

Artikel 5, stk. 4, fastsætter supplerende betingelser, der skal indgå i tilladelsen til behandlingsanlæg.

Artikel 6, stk. 3, indeholder krav i forbindelse med beregning af mål, navnlig at producenter eller tredjemand, der handler på deres vegne, holder regnskab.

I artikel 6, stk. 2, ændres datoen for opnåelse af målene til 46 måneder i stedet for den 31.12.2005 i Kommissionens forslag. Her indføres ligeledes kvantificerede mål for genanvendelse og nyttiggørelse af kategori 10-apparater.

Artikel 7, stk. 1: udtrykket "mindst" er tilføjet i forbindelse med producenters ansvar.

Artikel 7, stk. 3, omskriver betingelsen om finansielle krav, navnlig ved at tilføje udtrykket "forholdsmæssigt" til teksten.

Artikel 7, stk. 4, indfører en ny bestemmelse, der siger, at producenter også skal finansiere håndteringen af WEEE, der kommer fra producenter, som ikke længere opererer på markedet ("forældreløse produkter").

Artikel 7, stk. 5, indfører krav til producenter, der anvender fjernsalgsteknikker.

I artikel 8 præciseres producenters ansvar med hensyn til WEEE fra brugere andre end private husholdninger.

Artikel 9, stk. 4, indeholder yderligere krav om oplysninger, der skal gives brugerne.

Artikel 11, stk. 1, andet afsnit, indholder yderligere krav om oplysninger, der skal gives af producenter, der leverer ved hjælp af fjernkommunikation.

Artikel 13 giver yderligere kompetence til det udvalg, der skal tilpasse direktivet til den videnskabelige og tekniske udvikling.

I artikel 15, stk. 3, gives medlemsstaterne mulighed for at gennemføre nogle af bestemmelserne gennem miljøaftaler.

I artikel 15, stk. 4, gives Grækenland og Irland mulighed for undtagelse fra artikel 4, stk. 4, og artikel 6, stk. 2.

Ifølge artikel 15, stk. 5, skal Kommissionen forelægge rapport om erfaringerne med direktivets gennemførelse.

I bilag IB, pkt. 6, er tilføjet "undtagen stort faststående industriværktøj".

Bilag IIB præciserer forskellige kategorier af produkter, der skal tages i betragtning med hensyn til direktivets formål.

Bilag IB, pkt. 5, udelukker lysarmaturer i husholdninger og glødelamper.

Bilag II, pkt. 1, begrænser fjernelseskravet for printkort. Det tilføjer HC (carbonhydrider), udvendige elektriske kabler, keramiske fibre, radioaktive stoffer og elektrolytkondensatorer.

Bilag II, pkt. 4, nævner nu, at Kommissionen skal vurdere visse artikler i dette bilag.

4. Konklusion

Kommissionen er tilfreds med den vedtagne fælles holdning og bemærker, at den overordnede linje i Kommissionens oprindelige forslag er holdt.